《和菉园少尉送别韵》
清代·陈仅

莫讶清霜两鬓斑，苍生疴痒苦相关。晨星谳牍昏搜雾，春雨开荒瘦斸山。

直道敢忘三代后，虚怀难满十年间。多君尚记相从日，冰雪襟期洽往还。

作者简介：（1787—1868）清浙江鄞县人，字馀山，号渔珊。嘉庆十八年举人，历任安康知县，宁陕厅同知。好读书，经史小学，皆有撰著，尤长于诗。有《群经质》、《竹林答问》、《继雅堂诗集》。